section_heading: Rane godine
paragraph_text: Veliki talent koji je posjedovao onda 18-godišnji Igor donio mu je 2007. poziv u mladu reprezentaciju do 18 godina. Svoj debi u Hrvatskoj reprezentaciji do 18 godina, imao je 22. svibnja 2007. godine u Orašju u prijateljskom srazu s vršnjacima iz BiH. Zbog veoma dobrih igara uslijedio mu je poziv za reprezentaciju do 19 godina za koju zabilježio 4 nastupa, postigavši 3 zgoditka. Igrao je na kvalifikacijskom turniru za EURO koji se je održavao u Slovačkoj. U skupini s Albanijom, Slovačkom i Njemačkom, zgoditke je postigao reprezentacijama Albanije i Njemačke koja je te godine bila izuzetno jaka. U njoj su igrali mnoga imena koja sada „haraju“ bundesligaškim travnjacima.